Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet
Paragraph Index: 321

11. Gazdálkodás A szakember legyen képes A) Jogalkalmazás területén: — az állami szervek típusait ismerve azokhoz hozzárendelni az általuk alkotott jogforrásokat, — különbséget tenni a tipikus szerzõdések között, így: adásvételi szerzõdés, bérleti szerzõdés, megbízási szerzõdés, vállalkozási szerzõdés, — Munka Törvénykönyvét alkalmazva ellátni a munkaviszony létesítésével és megszûnésével, megszüntetésével kapcsolatos teendõket, — megkülönböztetni egymástól a munkaszerzõdés tartalmi és formai kellékeit, — értelmezni a munkaidõt és a pihenõidõt, a próbaidõt, a szabadságot, — bemutatni a munka díjazásának elemeit és jellemezni azokat pl. munkabér (személyi alapbér, teljesítménybér), prémium, jutalom, készenléti díj, távolléti díj, — érvényesíteni — a kollektív szerzõdést ismerve — a munkaviszonyból származó jogait, — értelmezni és ellenõrizni a dolgozó által kapott bérfizetési jegyzéken szereplõ adatokat, — kiszámítani a munkabér utáni személyi jövedelemadó elõleget az érvényes adójogszabályt alkalmazva, — kitölteni a személyi jövedelemadó bevallást a mindenkor érvényes jogszabály alapján a legalapvetõbb jövedelemformák ismeretében (pl. bér, megbízási díj), — eligazodni az alapvetõ társadalombiztosítási ellátásokban (táppénz, baleseti ellátás, nyugdíj). B) Vállalkozás-gazdálkodás területén: — meghatározni a vállalkozások alapításához és mûködéséhez szükséges feltételeket, — meghatározni a vállalkozás eredményességét az árbevétel és a költség tartalmának ismeretében, — formailag ellenõrizni a beérkezõ számlákat, — különbséget tenni a vállalkozásokat terhelõ legfontosabb központi és helyi adók között.

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes